מארז של 10 גלויות המציגות מקומות שונים בארץ ישראל מעשה ידי האמן הבריטי דיוויד רוברטס David Roberts. התמונות הופיעו לראשונה ב The Holy Land, Syria, Idumea, Arabia, Egypt and Nubia שיצא בלונדון ב 1855.

רוברטס [1796-1864] התפרסם בעקבות מסע שקיים למזרח התיכון במשך 11 חודשים בין השנים 1838-9 עת צייר כמעט כל מה שנקרה בדרכו, ושב ללונדון כשבאמתחתו 272 רישומים. את הרישומים המיר לליטוגרפיות אשר הופצו בציבור הרחב שברובו פגש לראשונה במראות מקוריים מארץ ישראל והסביבה. עבודותיו של רוברטס נחשבות לראשוניות ולחשובות ביותר שנעשו במחצית הראשונה של המאה ה 19, והן סיפקו תיאור ראשוני חי של ארץ ישראל שהייתה עד אז מוכרת רק מכתבי הקודש.

המארז הוכן במיוחד כמחווה לביקור של Higher Command and Staff Course במכללה לביטחון לאומי בישראל.